Če zimski vrt načrtujete že ob gradnji hiše, posebnega gradbenega dovoljenja zanj ne potrebujete. Če ga načrtujete kasneje in boste z njim posegli v konstrukcijo hiše, pa bo potrebno zanj pridobiti tudi gradbeno dovoljenje za rekonstrukcijo hiše. Če ne posega v konstrukcijo hiše in njegova površina ne presega 30 m2, višina pa 3,5 m, se šteje med enostavne objekte in zanj ne potrebujete gradbenega dovoljenja, če pa bo vaš zimski vrt večji od 30 m2, se bo štel med nezahtevne (in ne več enostavne) objekte. Zanj boste potrebovali gradbeno dovoljenje za nezahtevne objekte, ki ga pridobite na podlagi enostavne skice, brez projektiranja. Če gre za enostavni objekt površine do 30 m2, boste za postavitev vseeno morali pridobiti lokacijsko informacijo.